Valeriu Gheorghiţă a anunțat ce categorie de persoane vor face 4 doze de vaccin.
Coordonatorul campaniei de vaccinare a definitivat lista categoriilor de pacienți eligibili pentru 4 doze de vaccin. Categorii de pacienți eligibili: pacienți oncologici, pacienți cu imunodeficiență dobândită și imunodeficiență congenitală. Acești pacienți vor primi recomandare de trei doze inițiale.
Coordonatorul campaniei naţionale de vaccinare Valeriu Gheorghiţă a anunţat că joi a fost definitivată lista categoriilor de pacienţi pentru care se va recomanda vaccinarea cu trei doze iniţiale şi apoi una de rapel."Astăzi am definitivat acele categorii de afecţiuni care vor avea recomandare de trei doze de la început. Sunt pacienţii cu transplant, care sunt în curs de terapie imunosupresoare, pacienţii oncologici, care au cancere în tratament imunosupresor sau cu cancere avansate, indiferent că au sau nu tratament pentru boala oncologică. O a treia categorie este cea a persoanelor cu imunodeficienţă dobândită, cu infecţie HIV sau în stadiul de SIDA, mai sunt pacienţii care pentru divese afecţiuni fac traamente care reduc răspunsul imun, tratamente cu cortizoni sau terapiile biologice, şi mai este o ultimă categorie a imunodeficienţelor congenitale, cele cu care ne naştem", a spus Valeriu Gheorghiţă, la Digi24.Valeriu Gheorghiță: aceste categorii vor primi recomandare de trei doze iniţiale"În această situaţie, persoana respectivă va avea o recomandare de la medicul specialist şi se va prezenta la centrul de vaccinare şi va primi o schemă cu trei doze: la momentul zero, la 3 săptămâni sau la o lună dacă vorbim de Pfizer sau Moderna, şi la încă o lună indiferent de tipul de vaccin. (…) Este foarte probabil ca aceste categorii de persoane, care primesc de la început trei doze, să aibă şi ele nevoie, ca restul populaţiei, de un rapel, pentru că obiectivul celor trei doze iniţiale este de a creşte protecţia iniţială, nu neapărat de a păstra o protecţie de durată. S-a observat că cei din aceste categorii după două doze de vaccin aveau un răspuns imun în anticorpi estimat la circa 40-50%, spre deosebire de celelalte categorii de persoane, unde aveam un răspuns de 80%", a explicat coordonatorul campaniei de vaccinare.Acesta susţine că această recomandare cu trei doze este aprobată doar pentru vaccinruile pe bază de ARN mesager."Foarte probabil că după şase luni vor avea nevoie de această doză de rapel, care este considerată o doză 4", a adăugat Gheorghiţă.